钦定古今图书集成/明伦汇编/闺媛典/第073卷 > 吴佩妻谢氏
## 钦定古今图书集成/明伦汇编/闺媛典/第073卷 > 吴佩妻谢氏

按《永昌府志》：“谢氏，吴佩妻。年二十一，适佩，孝事继姑。
己亥兵乱，氏出簪环付佩曰：‘吾闻烈妇有死无二，倘
事急，吾当自尽’。更取衣服焚之，预治酒与姑诀，拜曰：
‘媳不能奉姑尽百年矣，愿姑抚二孙，媳死犹生也’。又
拜夫曰：‘善抚二子以成名。二女幼小，非所顾也’。”日暮
时，潜登楼自缢，亟救之，以足蹬椅而死。子道一，登乡
试，道大荐武举，学使旌其门。